== Anvendelser ==
[[Fil:Poland2.jpg|thumb|right|250px|''Blitzkrieg''-taktikken blev benyttet ved [[felttoget i Polen i 1939|invasionen af Polen]] i 1939. Hurtigt fremrykkende hærgrupper omringer de polske styrker (blå cirkler).]]
Ved [[felttoget i Polen i 1939]] kunne man se elementer af denne strategi. Men det var først med angrebet på [[Frankrig]], også kendt som [[slaget om Frankrig]], [[slaget om Holland|Holland]] og [[slaget om Belgien (1940)|Belgien]], at verden for alvor fik øjnene op for, hvad ''Blitzkrieg'' kunne betyde på [[slagmark]]en. På seks uger blev landene nedkæmpet og ''[[British Expeditionary Force]]'' fordrevet af en på papiret underlegen tysk hær – både hvad angår antallet af soldater og især hvad angår antallet af [[kampvogn]]e. Tyskerne havde tre millioner soldater; [[de allierede]] fire millioner. Tyskerne havde 2.439 kampvogne; de allierede havde 4.204. Mens ''[[Wehrmacht]]s'' kampvogne havde 3 cm tyk pansring, havde de franske 6 cm og de engelske 8 cm. ''[[Luftwaffe]]'' rådede over 3.578 [[kampfly]]; de allierede over 4.469. <ref>Norman Ohler: Hitlers rus (s. 71), forlaget Spartacus, Oslo 2016, {{ISBN|978-82-430-1931-4}}</ref> Alt talte for et felttog i tyskernes disfavør, men det endte med deres strålende [[sejr]].
Militær